burgasdotpro/wikipedia huggingface dataset:
Herman Chernoff

Herman Chernoff (* 1. júl 1923, New York, USA) je americký aplikovaný matematik, štatistik a fyzik. Je bývalým profesorom Massachusetts Institute of Technology, v súčasnosti prednáša na Harvardovej univerzite.
Aplikovaná matematika

Aplikovaná matematika je oblasť matematiky zaoberajúca sa štúdiom matematických techník typicky používaných pri aplikácii matematiky v nematematických odboroch, prípadne samotným týmto použitím. Mnoho oblastí aplikovanej matematiky má teda silne interdisciplinárny charakter.
K tradičným oblastiam aplikovanej matematiky patria napríklad numerická matematika, optimalizácia, finančná matematika, operačná analýza, poistná matematika, biomatematika, matematická fyzika, teória hier, teória chaosu, teória katastrof, matematické modelovanie, či dynamické systémy.
Niekedy sa sem zaraďujú aj iné disciplíny. Napríklad teoretická informatika, či štatistika sú niekedy považované za súčasť aplikovanej matematiky, inokedy za samostatné disciplíny. Medzi aplikovanú matematiku sa niekedy zaraďujú aj teória grafov, či kryptológia.
EWay-CRM

eWay-CRM je informačný systém pre malé a stredné podniky implementovaný priamo do aplikácie Microsoft Outlook. Ide o aplikáciu pre:
Moduly.
eWay-CRM vo svojej základnej podobe obsahuje nasledujúce moduly:
Všetky moduly sú navzájom previazané tak, aby bolo na jedno kliknutie možné zistiť napríklad všetky obchodné príležitosti u daného klienta, kompletnú históriu komunikácie s kontaktom či projektovú dokumentáciu u konkrétnej zákazky.
Pokročilá technológia pre prácu s položkami ponúka rýchle a efektívne filtrovanie a prehľadávanie položiek či tvorbu zostáv priamo v jednotlivých moduloch.
Technológie.
eWay-CRM je postavený na technológii Smart client, čo je prístup, ktorý kombinuje výhody tenkého a hrubého klienta.
Vďaka voľne prístupnému aplikačnému rozhraniu, ktoré aplikácia Microsoft Outlook obsahuje, je možné docieliť plnej integrácie s týmto systémom na úrovni:
Cenová politika.
eWay-CRM sa dodáva v jednoužívateľskej verzii zdarma. Drobní podnikatelia alebo živnostníci tak môžu so systémom pracovať bez obmedzenia. Korporátna verzia je spoplatnená.
Thoralf Skolem

Thoralf Albert Skolem (* 23. máj 1887,Sandsvaer, Buskerud, Nórsko - † 23. marec 1963, Oslo, Nórsko), niekedy uvádzaný aj ako Albert Thoralf Skolem, bol nórsky matematik. Je známy najmä vďaka svojej práci v oblastiach teórie množín a matematickej logiky, zaoberal sa však aj teóriou grúp, zväzmi, okruhmi a ďalšími algebrickými štruktúrami. Po ňom a po Emmy Noetherovej je pomenovaná známa veta v teórii okruhov, Skolemova-Noetherovej veta.
Bell Challenge

Bell Challenge je ženský profesionálny tenisový turnaj, ktorý sa hrá v kanadskom meste Quebec na tvrdom povrchu v hale. Od roku 1993 do roku 2008 bol tento turnaj zaradený ako Tier III do okruhu WTA. Od roku 2009 figuruje ako WTA International.
Zoznam národných parkov v Poľsku

Toto je zoznam národných parkov v Poľsku.
V Poľsku je celkovo chránených územia, čo predstavuje 32,1% rozlohy krajiny. Ochrana prírody je sústredená hlavne v 23 národných parkoch:
Martin Lewis Perl

Martin Lewis Perl (* 24. jún 1927, New York, USA – † 30. september 2014, Palo Alto, Kalifornia, USA) bol americký fyzik. Jeho rodičia boli židovskí emigranti z vtedajšej ruskej časti Poľska.
V roku 1995 dostal Nobelovu cenu za fyziku za objav tauónu.
Frederick Reines

Frederick Reines (* 16. marec 1918, Paterson, New Jersey, USA - † 26. august 1998, Orange, Kalifornia) bol americký fyzik. 
V roku 1995 dostal Nobelovu cenu za jeho detekciu neutrína v experimente, ktorý vykonal v roku 1956 spolu s Clydeom Cowanom. Reines prebral Nobelovu cenu aj v Cowanovom mene, ktorý sa jej udelenia nedožil. V roku 1995 dostal Nobelovu cenu za fyziku aj Martin Lewis Perl, avšak za iný objav. Frederick Reines spravil aj niekoľko ďalších významných experimentov v leptónovej fyzike.
Clyde Cowan

Clyde Lorrain Cowan Jr. (* 6. december 1919, Detroit, Michigan, USA – † 24. máj 1974, Bethesda, Maryland, USA) bol americký fyzik a spoluobjaviteľ neutrína, ktoré detegoval spolu s Frederickom Reinesom v tzv. neutrínovom experimente v roku 1956. V roku 1995 prebral Frederick Reines za tento objav Nobelovu cenu za fyziku v mene ich oboch.
Elias Stein (šachista)

Elias Stein (* 5. február 1748, Forbach, Francúzsko - † 12. september 1812, Haag, Holandsko) bol holandský šachista. Narodil sa v Alsasku v židovskej rodine, neskôr sa usídlil v Haagu.
Vo svojej knihe "Nouvel essai sur le jeu des échecs, avec des réflexions militaires relatives à ce jeu" (1789) odporúčal Holandskú obranu ako najlepšiu odpoveď na ťah 1.d4.
Bell Challenge 2008

Bell Challenge 2008 sa konal v dňoch 27. október – 2. november v kanadskom Quebecu v hale na kurtoch s tvrdým povrchom. Rozpočet turnaja bol 175 000 USD. Víťazkou dvojhry sa stala Ruska Nadežda Petrovová. Bolo to jej deviate turnajové víťazstvo na okruhu WTA. Víťazkami štvorhry sa stal nemecko-americký pár Anna-Lena Grönefeldová a Vania Kingová, ktorý vo finále porazil americko-thajský pár Jill Craybasová, Tamarine Tanasugarnová.
Víťazi.
Dvojhra žien.
 Nadežda Petrovová vs. Bethanie Matteková-Sandsová 7:5, 6:1
Štvorhra žien.
 Anna-Lena Grönefeldová / Vania Kingová vs. Jill Craybasová / Tamarine Tanasugarnová 7 – 63 6 – 3
Zoznam hudobných článkov/Ý

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ým.
Ýmnos is tin Eleutherián
Ženská dvojhra na Bell Challenge 2008

Ženská dvojhra na Bell Challenge 2008 sa hrala ako súčasť Bell Challenge 2008 od 27. októbra do 2. novembra. Titul získala Ruska Nadežda Petrovová, ktorá vo finále porazila Američanku B. Mattekovú 4:6, 6:4, 6:1. Bolo to jej 9. víťazstvo na okruhu WTA.
Ženská štvorhra na Bell Challenge 2008

Ženská štvorhra na Bell Challenge 2008 sa hrala ako súčasť Bell Challenge 2008 od 27. októbra do 2. novembra. Víťazkami sa stali Nemka Anna-Lena Grönefeldová a Američanka Vania Kingová, ktoré vo finále porazili americko-thajský pár Jill Craybasová, Tamarine Tanasugarnová 7-63 6-4.
Luigi Lucheni

Luigi Lucheni (* 22. apríl 1873 – † 19. október 1910) bol taliansky anarchista, ktorý v roku 1898 zavraždil bavorskú princeznú a rakúsku cisárovnu Alžbetu Bavorskú (známu ako Sissi). Bola zavraždená bodnutím pilníka do srdca. Stalo sa tak 10. septembra 1898 na jej ceste do švajčiarskeho mesta Montreux. Lucheni hľadal ženu v cisárovskom postavení, aby ju zavraždil. Toto sa mu podarilo.
25 ročný Lucheni sa pred súdom k činu priznal a bol odsúdený na doživotie. 19. októbra 1910 bol nájdený obesený vo svojej cele.
Ruská sovietska federatívna socialistická republika

Ruská sovietska federatívna socialistická republika (skratka: RSFSR; ; iné názvy pozri dole a pozri aj Sovietske Rusko) bola prvá socialistická krajina na svete. Vznikla na troskách Ruského impéria, oslabeného prvou svetovou vojnou a vnútornými sociálnymi a ekonomickými problémami, ktoré vyústili do februárovej revolúcie v roku 1917. Časť radikálnych socialistov, pod vedením boľševickej strany 7. novembra 1917 (25. októbra podľa juliánskeho kalendára) zvrhlo dočasnú vládu počas tzv. októbrovej revolúcie. Boľševici pod vedením V.I. Lenina rýchlo umlčali, zatkli, zlikvidovali alebo vyhnali politickú opozíciu a upevnili svoje pozície. Ukončili vojnu s Nemeckom a Rakúsko-Uhorskom uzavretím separátneho mieru (brestlitovský mier). V tajnosti popravili cársku rodinu Mikuláša II. a čelili občianskej vojne, ktorá sa rozhorela po celej krajine ako odpor voči ich vláde. V rokoch 1922 až 1991 bola Ruská sovietska (federatívna) republika súčasťou Zväzu sovietskych socialistických republík (ZSSR). Po jeho rozpade sa stala nezávislým štátom a od 25. decembra 1991 nesie dnešný názov – Ruská federácia.
Hviezdna brána (zariadenie)

Hviezdna brána je fiktívne zariadenie používané v rovnako pomenovaných filmoch a seriáloch. V roku 1928 bola vykopaná v Gíze prof. Langfordom, bola odvezená do USA ľodou Achilles. Pomocou hviezdnej brány je možné prekonávať obrovské vzdialenosti za krátky čas, čo umožňuje prieskum neznámych planét a kultúr.
Princíp fungovania.
Hviezdna brána využíva teóriu relativity, ktorú sformuloval Albert Einstein. Vysvetlenie fyzikálnych javov ponúka dokument Stargate: True Science ("Hviezdna brána - skutočná veda").
Pri extrémnych podmienkach je možné ohýbať tak čas, ako aj priestor. Týmto spôsobom sa môže na určitý čas vytvoriť tunel, ktorý výrazne skráti vzdialenosť medzi jednotlivými bránami, a tým zníži tiež čas potrebný na prechod z jednej brány do druhej. Cez hviezdnu bránu je možné presúvať audio i video signál, ľudí, zbrane či nebezpečné žiarenie.
Nábožensky a technologicky pokročilá rasa Orájov dokázala v posledných dvoch sériách seriálu Stargate SG1 vytvoriť superbránu (supergate), obrovskú verziu hviezdnej brány umožňujúcej časovo neobmedzené trvanie. Cez túto superbránu boli Orájovia schopní zo vzdialenej galaxie priviesť celú flotilu bojových vesmírnych lodí. Aby bola tak obrovská brána stabilná, je potrebné využiť silu čiernej diery.
História.
Sieť hviezdnych brán vytvorili Antikovia, rasa ľudí z dávnych dôb, ktorá bola mimoriadne technologicky vyspelá. Okrem hviezdnych brán vytvorili napríklad lietajúce mesto Atlantídu, prezentované v seriáli Stargate: Atlantis.
Planéta Zem patrila do siete planét, na ktorých bola hviezdna brána postavená. Okolo roku 3000 pred našim letopočtom sa podarilo obyvateľom Egypta zvrhnúť nadvládu Goa’uldov a zasypať hviezdnu bránu. Egyptská brána bola nájdená v roku 1928 a pred začiatkom druhej svetovej vojny prenesená do USA. Zásluhou archeológa Daniela Jacksona sa podarilo rozlúštiť jej potenciál.
Prvá výprava cez hviezdnu bránu bola popísaná v 10. dieli prvej série seriálu Stargate SG1 a odohráva sa v 1945. Oproti všetkým ostatným výpravám bolo na vytáčanie symbolov použité manuálne točenie silou ľudských rúk. Druhá a oveľa známejšia výprava viedla na planétu Abydos. Dej tejto výpravy je znázornený v pôvodnom filme Hviezdna brána, natočenom v roku 1994.
Iris.
V úvodnej epizóde seriálu hviezdna brána sa prvýkrát predstavila technológia známa ako Iris. Ide o mimoriadne odolný štít, nepreniknuteľný zbraňami. Iris sa dal aktivovať a deaktivovať z kontrolnej miestnosti. Pre bezpečnosť boli zavedené zvukové kódy umožňujúce zistiť, či sa pokúša prejsť cez bránu priateľ alebo nepriateľ. Okrem ľudských výprav získali zariadenie na odosielanie kódov aj spojenci ako Tokrovia alebo majster Bra'tac.
Manuel I. (Portugalsko)

Manuel I. "Šťastný" (* 31. máj 1469, Lisabon, Portugalsko – † 13. december 1521, Lisabon) bo piaty portugalský kráľ z avizskej dynastie a za jeho vlády v rokoch 1495 až 1521 sa Portugalské kráľovstvo stalo koloniálnou ríšou.
Pôvod.
Narodil sa z manželstva portugalského infanta Ferdinanda s Beatrix Portugalskou. Jeho otec bol synom kráľa Eduarda I. a obaja rodičia vnúčatami Jána I., prvého portugalského kráľa z rodu Avis.
Rodina.
Manuel I. bol ženatý trikrát.
V roku 1497 sa jeho manželkou stala španielska infantka Izabela Aragónska (* 1470 – † 1498), dcéra Katolíckych Veličenstiev, ktorá zomrela pri pôrode ich prvého dieťaťa:
Druhou manželkou sa stala v roku 1500 Mária Aragónska (* 1482 – † 1517), dcéra Katolíckych Veličenstiev, s ktorou mal desať detí: 
Treťou manželkou sa stala v roku 1519 neter jeho predošlých manželiek, Eleonóra Habsburská (* 1498 – † 1558). Mali dve deti:
Adolf Fraenkel

Abraham Halevi (Adolf) Fraenkel (* 17. február 1891, Mníchov, Nemecko – † 15. október 1965, Jeruzalem, Izrael) bol izraelský matematik narodený v Nemecku. Je známy predovšetkým vďaka svojej práci v oblasti axiomatickej teórii množín. V roku 1919 o tejto téme publikoval prácu "Einleitung in die Mengenlehre" a v rokoch 1922 a 1925 publikoval 2 články, ktoré vylepšovali Zermelov systém axióm. Výsledkom bol Zermelov-Fraenkelov systém axióm. Zaoberal sa tiež Henselovými p-adickými číslami a teóriou okruhov.
Podlipný

Podlipný, Podlipny, Podlipni "(f. Podlipná, Podlipna)":
Guangzhou International Women’s Open

Guangzhou International Women’s Open je ženský profesionálny tenisový turnaj, ktorý sa hrá v čínskom meste Guangzhou na otvorených dvorcoch s tvrdým povrchom. Od roku 2004 do roku 2008 bol tento turnaj zaradený ako Tier III do okruhu WTA. Od roku 2009 figuruje ako WTA International.
Izabela Portugalská

Izabela Portugalská môže byť:
Sigbert Heister

Sigbert gróf von Heister (* 1646, Kirchberg an der Raab, Rakúsko - † 22. február 1718, Kirchberg an der Raab) bol rakúsky gróf a cisársky poľný maršal.
Životopis.
Sigbert Heister sa stal veliteľom armády, kráčajúc v šľapajach svojho otca Gottfrieda (pochádzal z kraja Friuli - Giulia, 1609 - 1679), ktorý bol podpredsedom cisárskej vojenskej rady.
Heister bojoval proti Osmanskej ríši v roku 1683 neďaleko Viedne, V roku bol 1686 povýšený na generálmajora. V roku 1697 sa zúčastnil v Sedmohradsku významnej bitky proti Osmanom, ktorým velil sultán Mustafa II. na rieke Tise, neďaleko Zenty. Sigbert Heister pod velením princa Eugena Savojského velil pravému krídlu. V roku 1703 bojoval v Bavorsku a Tirolsku, kde potlačil sedliacke povstanie. V roku 1704 bol povýšený na poľného maršala a menovaný najvyšším veliteľom na území dnešného Slovenska. Bojoval proti kuruckým povstalcom. 26. decembra 1704 sa mu podarilo dosiahnuť víťazstvo nad kurucmi v bitke pri Trnave. Jeho straty však o tretinu prevyšovali straty jeho nepriateľa. Po bitke prikázal všetkých ranených a chorých povstalcov, ktorých našli jeho vojská v meste, nemilosrdne popraviť. Neskôr bol povolaný do Talianska. Odtiaľ ho cisársky dvor vyslal bojovať proti povstaleckým vojskám Františka II. Rákociho.
Dňa 4. augusta 1708 sa zúčastnil ako hlavný veliteľ bitky pri Trenčíne, kde proti kuruckej prevahe dosiahol spolu s generálom Jánom Pálffim rozhodujúce víťazstvo. Po bitke v Trenčíne dobýjal jeden povstalecký hrad za druhým, (od leta 1709 cisárske vojská ovládali celý Liptov) až kým nebol podpísaný Satmársky mier 1. mája 1711. 
V roku 1716 velil v protitureckej bitke v Banáte a v roku 1717 velil v bitke pri Belehrade, v ktorej padol aj jeho syn.
Heister bol neoblomným vo vykonávaní trestných drakonických rozsudkov po dosiahnutých víťazstvách. Rozhodne zaujímal a podporoval radikálny postoj Viedenského dvora k rekatolizácii Uhorska. Všade, kde sa objavil odoberal protestantom cirkevné stavby a prinavracal ich katolíkom. Jeho rodinné sídlo zámok Kirchberg an der Raab v Štajersku v roku 1704 prešiel významnou prestavbou a je považovaný za jednu z najkrajších barokových stavieb vo východnom Štajersku. V okolí obce založil Heister niekoľko rybníkov a začal chovať dobytok i kone. 
Od roku 1876 nesie jedna z ulíc 20. mestského obvodu vo Viedni meno "Heistergasse".
HKm Zvolen v sezóne 2009/2010

Sezóna 2009/2010 bola pre HKm Zvolen trinástou sezónou v nepretržitom slede a štrnástou celkovo v slovenskej hokejovej extralige.
Prípravné zápasy.
Počas letnej prípravy na sezónu odohral HKm Zvolen niekoľko prípravných zápasov, vrátane účasti na dvoch medzinárodných turnajoch.
Zmeny v kádri.
Pred sezónou.
Hráči, ktorí prestúpili do Zvolena, ale po absolvovaní letnej prípravy opustili tím ešte pred začiatkom sezóny: Vladimír Kubus, Libor Gelačák, Lukáš Martinka
Počas sezóny.
Po zápase so Spišskou Novou Vsou 23. októbra 2009 došlo ku zmene na trénerskom poste, dvojicu Miloš Holaň, Vladimír Hiadlovský vystriedalo duo Ernest Bokroš, Milan Hovorka.
Výsledky zápasov.
Základná časť.
V základnej časti sa Zvolen stretol s každým súperom dvakrát doma a dvakrát vonku, okrem tímu HK Orange 20, s ktorým odohral doma len jeden a vonku oba zápasy. V 7., 20., 29., 33. a 46. kole mal voľno.
Play-off.
Štvrťfinále.
Hralo sa na štyri víťazné zápasy.
Vo štvrťfinále prehral HKm Zvolen s tímom z Bratislavy 1:4 na zápasy a obsadil konečné 8. miesto.
Ostatné tímy.
Konečné umiestnenia ostatných tímov patriacich pod HKm Zvolen:
Rastislavice (rozlišovacia stránka)

Rastislavice môžu byť:
Emmy Noetherová

Amalie Emmy Noetherová (* 23. marec 1882, Erlangen, Nemecko - † 14. apríl 1935, Bryn Mawr, Pensylvánia, USA) bola nemecká matematička. 
Je známa predovšetkým vďaka svojej práci v oblasti abstraktnej algebry a teoretickej fyziky. Urobila revolučné objavy v teórii okruhov, polí a algebier. Spomedzi jej práce vo fyzike je asi najvýznamnejším výsledkom tzv. Noetherovej veta, ktorá hovorí o súvislosti medzi symetriou a zákonmi zachovania. Albert Einstein ju nazval najvýznamnejšou ženou v histórii matematiky.
Cinematik

Medzinárodný filmový festival Cinematik Piešťany je filmový festival konajúci sa každoročne od roku 2006 počas druhého septembrového týždňa v Piešťanoch, na Slovensku. Prináša v súťažnej kategórii vždy tie najlepšie z európskych filmov uplynulého roku. Od roku 2011 je Cinematik členom prestížnej medzinárodnej siete festivalov a distribútorov Eye on Films, ktorá združuje 150 partnerov z celého sveta. 14. ročník festivalu sa konal od 10. do 15. septembra 2019.
Hlavným organizátorom festivalu je MFF Piešťany o. z., spoluorganizátormi sú Mesto Piešťany a Slovenské liečebné kúpele Piešťany. Festival sa v priebehu rokov odohrával na rôznych miestach v meste, pričom vždy pracuje aspoň so šiestimi scénami: v Dome umenia, kine Fontána, kine Klub (MsKS), v Hudobnom pavilóne, Kursalone, v Elektrárni, v Arte a pod holým nebom formou Bažant Kinematografu v blízkosti Domu umenia alebo na Kúpeľnom ostrove. Návštevníkom bolo v minulosti taktiež k dispozícii stanové mestečko, ktoré sa nachádzalo v areáli futbalového štadiónu alebo na Červenej veži a stálou súčasťou je Cinematik Bar pred Domom umenia.
Ročná návštevnosť festivalu sa pohybuje v rozmedzí 12-17 000 divákov.
Idea festivalu.
Cinematik je zameraný na mladých talentovaných tvorcov filmov a dáva si za cieľ predstaviť aktuálnu európsku filmovú tvorbu. Ďalším cieľom festivalu je podpora slovenskej kinematografie. Aj preto vznikla súťažná sekcia celovečerných slovenských dokumentárnych filmov Cinematik.doc. Festival taktiež spoluorganizuje medzinárodný seminár zameraný na vývoj a koprodukovanie dokumentov v Európe. Organizátori propagujú festival v Piešťanoch ako „dovolenku na konci leta“, nakoľko hlavné premietacie sály sa nachádzajú v pokojnom prostredí hlavného piešťanského parku, Sadu Andreja Kmeťa.
Festivalový štáb.
Čestnou riaditeľkou festivalu je už od založenia slovenská herečka Božidara Turzonovová. Výkonným riaditeľom je Tomáš Klenovský a umeleckým riaditeľom je Vladimír Štric. O zisku hlavnej ceny Meeting Point Europe rozhoduje panel 15 európskych filmových kritikov z 15 krajín.
Izabela Portugalská (1364 – 1395)

Izabela Portugalská (* 1364 - † 1395) bola nevlastná dcéra portugalského kráľa Ferdinanda I.. Jej matka nie je známa.
Život.
Pred rokom 1386 sa zasnúbila s Jánom Alfonzom Telo de Menezes, grófom z Viany, ktorý bol synom vplyvného barcelonského grófa Jána Alfonza Telo de Menezes (otec aj syn mali rovnaké meno). K svadbe však nedošlo.
Na základe kráľovského listu vydaného 2. októbra 1377 jej otec daroval Viseuské, Celoricoské, Linharesské a Algodresské panstvo.
Izabela Portugalská sa nakoniec vydala za grófa z Gijónu a Noroñi, ktorý bol nevlastným synom kastílskeho kráľa Henricha II.. Manželstvo bolo dohodnuté v rámci mierovej zmluvy podpísanej v roku 1373 medzi Portugalskom a Kastíliou. Do svadby žila na kráľovskom dvor kráľa Henricha II.. Pretože aj jej ženích mal len deväť rokov, sa svadba uskutočnila až v roku 1378 v meste Burgos. 
Potomkovia.
Izabela Portugalská mala spolu s manželom sedem detí:
Ulrika Babiaková

Mgr. Ulrika Babiaková (* 3. apríl 1976, Banská Štiavnica – † 3. november 2002, Piešťany) bola slovenská astronómka a úspešná objaviteľka planétok. V roku 1999 dokončila štúdium astronómie a astrofyziky na Matematicko-fyzikálnej fakulte UK v Bratislave a v roku 2001 štúdium pedagogiky na Univerzite Mateja Bela v Banskej Bystrici.
Objavila celkovo 14 planétok, pričom 4 z nich sú už pomenované: (15053) Bochníček, (22185) Štiavnica, (22644) Matejbel a (123647) Tomáško.
Externé odkazy.
Stránka Astronomického ústavu AV ČR v Ondřejove
No. 13

No. 13 je album skupiny Metalinda. Album vydal MetaMusic v roku 2007. 
Album obsahuje texty piesní, videá a fotografie. Na albume sa nachádzajú aj články z novín a časopisov o skupine. Album nebol predávaný v obchodoch, ale bol zadarmo priložený ako súčasť časopisu .
Zoznam manželiek a manželov neapolských panovníkov

Zoznam manželiek a manželov neapolských panovníkov obsahuje mená žien a mužov, ktorí sa po sobáši s neapolským panovníkom stali kráľovnami a kráľmi. Nikdy však samostatne nevládli, najviac mohli byť regentmi svojich neplnoletých detí.
História Neapolského kráľovstva je úzko spojená s dejinami Sicílskeho kráľovstva. Do roku 1282 existovalo tzv. Kráľovstvo oboch Sicílií. Prvým kráľom Kráľovstva oboch Sicílií sa stal v roku 1130 Roger II. V roku 1282 sa pre veľké nepokoje v krajine za vlády Karola I. z Anjou kráľovstvo rozpadlo na dve časti. Sicílsky trón získal aragónsky kráľ Peter III. a Karolovi pripadlo Neapolské kráľovstvo. Kráľovstvo oboch Sicílií sa ešte obnovilo v rokoch 1816 – 1861 za vlády Ferdinanda I., ktorý v Neapolskom kráľovstve vládol ako Ferdinand IV. a v sicílskom ako Ferdinand III..
Kapetovsko-anjouovská dynastia (staršia vetva).
Neapolská kráľovná Jana I., ktorá bola zo staršej dynastie Anjouovcov, zostala bezdetná a napriek tomu, že existovali dediči zo staršej dynastie Anjouovcov (napríklad dračskí Anjouovci), rozhodla sa označiť Ľudovíta ("vládol ako Ľudovít I.") za svojho právoplatného dediča a ten na trón nastúpil po jej smrti v roku 1382. Ľudovít bol z Valoisovsko-anjouovskej dynastie. Ale po období bojov s Aragóncami v južnom Taliansku začali o nadvládu v Neapolsku súperiť dva anjouovské rody. Dračská línia bola spočiatku úspešná pri nadvláde v Neapolsku, valoiskí Anjouovci zase ovládli Provensalsko a naďalej súperili o trón pod vedením Ľudovíta II. (potomok Ľudovíta I.), ktorý bol avignonským protipápežom korunovaný za neapolského kráľa. Teda tak v Neapolsku vládli v rokoch 1382 – 1426 defakto dvaja králi. Na konci týchto bojov o trón uznala kráľovná Jana II., ktorá nemala potomkov, vojvodu Ľudovita III. v roku 1426 za dediča trónu. Ľudovít III. však zomrel skôr ako Jana, a tak jeho brat René zdedil jeho nároky na trón. Jana II. určila ešte pred svojou smrťou Reného za nástupcu a dediča trónu a ten nastúpil v roku 1435.
V nasledujúcej tabuľke sú uvedené aj manželky kráľov, ktorí vládli len formálne ("sú označení kurzívou") a vládli súčasne s panovníkmi z dynastie dračských Anjouovcov, ktorí sú uvedený v predchádzajúcej tabuľke.
Valoisko-anjouovská dynastia.
V roku 1435 vymreli dračskí Anjouovci, a tak sa neapolský trón dočasne uvoľnil pre Valoisovcov. Posledný kráľ z tohto rodu, René, bol vyhnaný z Neapolska v roku 1442 Alfonzom V. Aragónskym, ktorý kráľovstvo vojensky dobyl. Alfonz V. sa považoval za právoplatného následníka Jany II..
Quietdrive

Quietdrive je pop punková kapela ktorá vznikla v roku 2002 Minneapolise (Minnesota, Spojené štáty). Skupina debutovala albumom "When All Is Left To You" (30. máj 2006). Dňa 14.októbra 2008 vyšiel kapele Quetdrive ich najnovší album s názvom "Deliverance".
Diskografia.
EP.
Webstránky:
http://www.quietdrive.estranky.sk/
Stanislav Kertész

Stanislav Kertész je slovenský hráč na bicie nástroje. Je známy z pôsobenia v heavy metalovej skupine Makar Čudra (s prezývkou „"Bambulík"“). Okrem artrockovej skupiny AXXE, hráva v džezových skupinách EGO Group a Free Band. 
Hudobné nástroje.
Stanislav Kertész používa bicie značky Slingerland a činely rôznych výrobcov. Je význačný používaním obrovského množstvá tom-tomov rôznych druhov.
Ján Fabrický

Ján Fabrický (* 1964, Bratislava) je profesionálny hráč na bicie nástroje, pedagóg bicích nástrojov, známy ako člen skupín Stop Time, Demikát, Modus a Elán. Bol zameraný na fusion music, rock a populárnu hudbu. Bicie vyštudoval na Konzervatóriu v Bratislave. Od roku 1988 žije vo Švajčiarsku (člen skupín VIP, Overflow, Dingdong a Design). Neskôr študoval na Jazzovej škole v Berne (Švajčiarsko) u Billyho Brooksa. V roku 1990 účinkoval na Bratislavských jazzových dňoch (BJD) so skupinou Byte + Bite. V roku 1995 účinkoval na BJD so skupinou B. P. Project zameranou na jazzový mainstream. Neskôr sa stal členom skupiny Debski – Vasvari Group, s ktorou nahral album "Back in Nang". V roku dostal 1994 štipendijný pobyt na Musicians Institute Hollywood v Los Angeles (USA) a v roku 1995 realizoval profilové "CD Hideout s Frankom Gambalem a Scottom Hendersonom". Účinkoval na mnohých zahraničných festivaloch (vo Fínsku, Belgicku, USA a Austrálii). V súčasnosti pôsobí ako pedagóg bicích nástrojov na Hochschule der Künste v Berne (od roku 2003 ako docent).
Jozef Döme

Jozef Döme (* 16. júl 1948† 29. máj 2017 ) bol slovenský hráč na bicie nástroje. 
Ako dieťa hral na klarinete, na bicie prešiel v jedenástich rokoch a v dvanástich už verejne vystupoval s oveľa staršími hudobníkmi. Do sveta džezovej hudby vstúpil v šesťdesiatych rokoch. V období rokov 1975 až 1978 hrával najprv v duu s Gabrielom Jonášom, neskôr to bolo jazzové trio v zložení Gabo Jonáš – klavír, Jozef Brisuda – basa a Jozef Döme – bicie. V roku 1983 emigroval do Nemecka a spolupracoval s Atilom Zollerom, Bennym Baileym a ďalšími. V roku 1987 študoval na "Berklee College of Music". Od roku 1994 do roku 2000 bol členom Peter Cardarelli Quartet. V roku 2001 vstúpil do "Dynamic Jazz Tria". V roku 2003 založil vlastnú džezovú skupinu "Jozef Döme Quartet". Bol členom formácie "The Trio".
Juraj Černý

Juraj „Ďuro“ Černý (* 10. júl 1961, Bratislava, Česko-Slovensko† 26. február 2016, Mosonmagyaróvár, Maďarsko) bol hráč na bicie nástroje a hudobný producent. 
Životopis.
Juraj Černý sa preslávil sa najmä ako bubeník slovenskej hard rockovej skupiny Tublatanka, ktorú založil spolu s Maťom Ďurindom roku 1982. S ním sa ku kapele pripojil aj jej budúci dlhoročný spolupracovník, textár Martin Sarvaš. S Tublatankou nahral (za desať rokov pôsobenia) sedem štúdiových albumov. V roku 1996 zo skupiny odišiel. Popri Tublatanke, hral aj vo významnej slovenskej punk rockovej skupine Slobodná Európa. V roku 1995 sa stal autorom projektu Ďuro Černý Company, kde spojil niekoľko hviezd domácej hudobnej scény. 
Ďuro Černý používal bicie značky Pearl export a za povšimnutie stojí používanie dvoj-kopáku, napr. na albume "Žeravé znamenie osudu" (Tublatanka).
Vyštudoval dokumentárnu tvorbu na VŠMU v Bratislave. Po odchode z Tublatanky sa teda venoval tejto oblasti - filmy, réžia, scenáre, kamera. (napr. klip skupiny Hex - „Som on“, či od Tublatanky videoklip „Ja sa vrátim“). Nakrúcal videoklipy, bol aj dabingovým režisérom (robil napr. dabing seriálu "Frasier"), spracovával televízne scenáre (napr. detektívny seriál "Prvé oddelenie", či reality seriál "Súdna sieň"), päť rokov pracoval ako dramaturg ranného vysielania v Rádiu Expres, kde robil aj reláciu "Macheta". Hudbe sa venoval popri práci. 
V prvej polovici 90. rokov mal Juraj Černý problémy s drogami, konkrétne s heroínom, no ešte vážnejšie problémy mal s pitím alkoholu. Nasledovali problémy s Tublatankou, neschopnosť vystupovať s ňou. Podstúpil však intenzívnu liečbu a pri odchode zo skupiny v roku 1996 bol po úspešnej liečbe. 
Potom hral so skupinou Love 4 Money s Matúšom Kľúčikom. Jeho posledné pôsobenie bolo v skupine Slobodná Európa.
Jeho brat Vlado Černý je herec, riaditeľ Divadla Astorka Korzo ’90.
Zomrel 26. februára 2016.
US Open 2005

US Open 2005 bol grandslamový tenisový turnaj, ktorý sa uskutočnil od 29. augusta do 11. septembra 2005 na otvorených dvorcoch s tvrdým povrchom.
Seniori.
Dvojhra mužov.
 Roger Federer vs. Andre Agassi  6-3 2-6 7-61 6-1
Dvojhra žien.
 Kim Clijstersová vs. Mary Pierceová  6-3 6-1
Štvorhra mužov.
 Bob Bryan / Mike Bryan vs. Jonas Björkman / Max Mirnyj  6-1 6-4
Štvorhra žien.
 Lisa Raymondová / Samantha Stosurová vs. Jelena Dementievová / Flavia Pennettová  6-2 5-7 6-3
Zmiešaná štvorhra.
 Daniela Hantuchová / Mahéš Bhúpati vs. Katarina Srebotniková / Nenad Zimonjić  6-4 6-2
Juniori.
Chlapčenská dvojhra.
 Ryan Sweeting vs. Jérémy Chardy  6-4 6-4
Dievčenská dvojha.
 Viktorija Azarenková vs. Alexa Glatchová  6-3 6-4 
Chlapčenská štvorhra.
 Alex Clayton / Donald Young vs. Carsten Ball / Thiemo de Bakker  7-63 4-6 7-5 
Diečenská štvorhra.
 Nikola Franková / Alisa Klejbanovová vs. Alexa Glatchová / Vania Kingová  7-5 7-63
Emil Artin

Emil Artin (* 3. marec 1898, Viedeň, Rakúsko – † 20. december 1962, Hamburg, Nemecko) bol rakúsky matematik arménskeho pôvodu.
Život.
Jeho otec, tiež Emil Artin, bol arménsky obchodník s umením, jeho matka Emma Laura-Artin bola operná speváčka. Vyrástol v Liberci, ktorý sa v tej dobe nazýval Reichenberg. V roku 1916 ukončil školu a o rok na to išiel študovať na Viedenskú univerzitu.
Až do nástupu nacizmu Artin pôsobil najmä v Hamburgu, v roku 1937, keď bol zbavený miesta na univerzite, emigroval do USA. Tam pôsobil v rokoch 1938 až 1946 na Indianskej univerzite a v rokoch 1946 až 1958 na Princetonskej univerzite.
So svojou ženou Natašou, ruskou židovského pôvodu, s ktorou sa oženil v roku 1932 mal tri deti. Jedno z nich, jeho syn Michael Artin, je uznávaným algebraikom na Massachusetts Institute of Technology.
Pyramída v južnej Sakkáre

Pyramída v južnej Sakkáre alebo Anonymná pyramída v južnej Sakkáre alebo Južná pyramída pri južnej Sakkáre alebo Lepsius XLVI je nedostavaná, pravdepodobne kráľovská hrobka, ktorá leží na území pohrebiska južne od dediny Sakkára v Egypte.
Pyramídu dal postaviť neznámy panovník 13. dynastie (okolo 1783–1640 pred Kr.) z obdobia Strednej ríše. Podľa najnovších informácií by staviteľom mohol byť faraón Džehuti Veserchau.
Pyramída a komplex.
Z pyramídy sa nad zemou zachovalo nedokončené jadro zo sušených tehál a celá subštruktúra z vápenca, podobná severnej pyramíde v Mazghúne, s pozoruhodne vypracovanou výzdobou, ktorá je pokladaná za najkrajšiu z výzdob kráľovských pyramíd svojho obdobia. Vstup do objektu je pri východnej stene, zostupuje sa schodiskom, ktoré po určitej vzdialenosti prechádza do vodorovnej chodby, ktorá sa trikrát lomí. V miestach zlomov sú rozšírené siene. Chodba pokračuje do predsiene a následne do dvoch pohrebných komôr. Hlavná pohrebná komora je z jedného obrovského bloku kremenca s hmotnosťou 150 ton, v ktorom je vytesaná jama pre sarkofág, kanopy a pohrebnú výbavu. Nad ňou sa nachádzajú tri stropné dosky, ktoré sa po pohrebe mali spustiť na kremencový blok, a tým navždy uzatvoriť sarkofág s kráľovou múmiou. Podľa súčasnej polohy týchto blokov možno povedať, že tu neprebehol žiadny pohreb. Druhá pohrebná komora mohla slúžiť pre kráľovnú, alebo ako návnada pre zlodejov. Pozdĺž celej chodby boli rozmiestnené tri uzatváracie bloky, ktoré neboli nikdy spustené. Okolo pyramídy obiehal zvlnený múr z nepálených tehál. V západnej stene v osi pyramídy bol vstup do areálu. Nad vstupom do pyramídy sa našli dve "pyramidiá" z čiernej žuly bez akéhokoľvek nápisu. Je otázkou pre súčasnú egyptológiu prečo práve dve. Dôkazy kultových stavieb z areálu dodnes chýbajú. Podľa relatívne kvalitnej práce na pyramíde sa dá predpokladať, že bola určená pre ambiciózneho, alebo dokonca významného panovníka 13. dynastie.
Výskum.
Pyramídu objavil roku 1929 švajčiarsky egyptológ Gustave Jéquier pri skúmaní okolia Faraónovej mastaby.
Jacques Hadamard

Jacques Salomon Hadamard (* 8. december 1865, Versailles, Francúzsko - † 17. október 1963, Paríž, Francúzsko) bol francúzsky matematik, ktorý dosiahol významné výsledky v oblastiach teórie čísel, komplexnej analýzy, diferenciálnej geometrie a parciálnych diferenciálnych rovníc. Zaoberal sa tiež funkcionálnou analýzou a variačným počtom. V neskorších rokoch svojho života sa venoval aj teórii pravdepodobnosti a didaktike matematiky.
Vo svojej knihe "Psychology of Invention in the Mathematical Field" používa Hadamard introspekciu v snahe opísať myšlienkové procesy matematika. Hadamard opisuje svoje matematické myslenie ako skôr neverbálne. 
Hadamard je autorom niekoľkých kníh a držiteľom viacerých vedeckých ocenení.
Karosa B 932

 
Karosa B 932 je model mestského autobusu, ktorý vyrábala spoločnosť Karosa Vysoké Mýto v rokoch 1997 až 2002. Ide o nástupcu typu Karosa B 732.
Konštrukcia.
Autobus B 932 je konštrukčne i dizajnovo zhodný s modelom B 931; oba typy boli vyrábané súbežne. Ide o dvojnápravový autobus s polosamonosnou karosériou panelovej konštrukcie a motorom umiestneným za zadnou nápravou. Tá pochádza od firmy PPS Detva, zatiaľ čo prednú s nezávisle zavesenými kolesami vyrobil podnik LIAZ. Jedinou zmenou oproti typu B 931 je použitie mechanickej prevodovky, vďaka nej môžu býť autobusy B 932 používané i na prímestských linkách. Zadné i predné čelo je na rozdiel od vozidiel rady 700 zaoblené, je vytvorené z kostry zo zváraných profilov a sklolaminátového panelu. Sedačky v interiéri sú plastové a potiahnuté látkou. Pre cestujúcich sú určené troje dvojkrídlové výklopné dvere v pravom boku karosérie (tie predné sú užšie než dvoje ostatné). Za strednými dvermi sa nachádza priestor pre kočík.
Od roku 1999 boli vyrábané autobusy v modifikácii B 932 E. Zmeny boli rovnaké ako u typu B 931 E: systémy ABS a ASR, odlišná predná tuhá náprava LIAZ a znížená podlaha v prednej časti autobusu o .
Výroba a prevádzka.
Prímestské a mestské autobusy B 932 začali byť v Karose vyrábané roku 1997, teda približne rok po začatí produkcie mestských vozidiel B 931. V roku 1999 bola uvedená na trh modifikovaná verzia B 932 E a výroba pôvodnej varianty bola ukončená. Posledné autobusy verzie B 932 E opustili brány Karosy v roku 2002.
Typ B 932 bol rozšírený po celom Česku i Slovensku predovšetkým u dopravcov prevádzkujúcich MHD. Spolu s autobusmi B 931 tak B 932 úspešne nahradili, alebo doplnili staršie typy B 731 a B 732. V súčasnosti sú už mimo prevádzky.
Ekvatoriálne pásmo

Ekvatoriálne pásmo je bioklimatické pásmo Zeme, ktoré sa nachádza pozdĺž rovníka približne v oblasti medzi obratníkmi, no niekedy sa v dôsledku klimatických činiteľov z týchto oblastí odchyľuje na sever či juh. Zodpovedá vlhkému tropickému pásmu (tzv. pásmo dažďových rovníkových lesov). Typickými predstaviteľmi sú oblasti povodia Amazonky a Konga.
Atmosférické podmienky.
Priemerná teplota vzduchu a Zemského povrchu (pôdy) v polohách s nízkou nadmorskou výškou nikdy neklesá pod 0 °C a priemerná teplota vzduchu v najchladnejšom mesiaci je vyššia ako 15 °C. Celoročná priemerná teplota sa pohybuje okolo 25 °C. Väčšie môžu byť rozdiely teplôt medzi dňom a nocou, než medzi jednotlivými „ročnými obdobiami“. Časté sú denné zrážky, ktorých ročný úhrn dosahuje i 2000-3000 mm. Padajú najčastejšie nad pevninou poobede a nad oceánmi v noci. Túto oblasť nepostihuje obdobie sucha. Vysoké teploty a zrážky spôsobuje fakt, že v dôsledku Coriolisovej sily sa v oblasti okolo rovníka hromadia vlhké a teplé vzduchové hmoty.
Rastlinstvo.
V týchto oblastiach väčšinou rastú tropické dažďové lesy, s nepretržitou vegetáciou bohatých rastlinných spoločenstiev. Lesy sú bohaté, so stromami vysokými do 60 m a viacerými poschodiami. Pre oblasť sú typické liany, epifyty a iné.
Karosa C 956

Karosa C 956, známejšia pod obchodným názvom Axer je typ medzimestského autobusu vyrábaný v kooperácii s Irisbusom, ktorý koncepčne nadväzuje na typy Karosa C 954 a C 955. Je určený predovšetkým na diaľkové linky a zájazdy, výnimočne sa používa aj na prímestských linkách. Vyrábal sa v rokoch 2002 až 2006 a nahradil ho autobus Irisbus Arway.
Technické parametre.
Autobus sa vyznačuje lepenými oknami, aj keď väčšinou sa u autobusov Irisbus s lepenými oknami používa označenie "E" - "Evolution". Väčšinou býva klimatizovaný. Zásadná zmena oproti predchádzajúcim typom je predný nárazník, kde hranaté svetlomety so smerovkami nahradili svetlomety v tvare malých krúžkov. Vystupovacie dvere môžu byť dvojkrídlové alebo jednokrídlové. Dvojkrídlové sú úzke alebo široké ako u mestských autobusov.
Dĺžka autobusu je 12 metrov (podtyp .1074) alebo 12.8 metra (podtyp .1076). Prvá verzia má dvere vpredu dvojkrídlové a vzadu dvojkrídlové alebo dvojkrídlové vpredu a vzadu jednokrídlové dvere.
Maršovice

Bohunice môžu byť:
Třebešice

Třebešice môžu byť:
Puerto Santa Cruz

Puerto Santa Cruz je malé prístavné mesto v provincii Santa Cruz na juhu Argentíny. Je administratívnym centrom departmentu Corpen Aike. Pri sčítaní ľudu v roku 2010 malo mesto 4 431 obyvateľov.
Poloha.
Leží na južnej strane delty rieky Santa Cruz, ústiacej do Atlantického oceánu, vo vzdialenosti 40 kilometrov od mesta Comandante Luis Piedra Buena a 16 kilometrov od Punta Quilla, ktoré je bezprostredne pri Atlantickom oceáne.
Dejiny.
V roku 1862 prišli na miesto anglikánski misionári, ktorí sa snažili rozšíriť kresťanstvo medzi miestnymi indiánmi z kmeňa Tehuelchekov. Misionári sa usadili kúsok na západ od súčasného mesta, no po roku neúspešných snáh miesto opustili. 1. decembra 1878 sa na mieste vylodili argentínske oddiely pod velením Luisa Py a založili osadu. Tento dátum je v súčasnosti považovaný za deň založenia mesta. V roku 1884 bola táto osada vyhlásená za hlavné mesto územia nazývaného Territorio Nacional de Santa Cruz. Ale už v roku 1888 bolo hlavné mesto guvernérom presunuté do mesta Río Gallegos. Toto rozhodnutie v roku 1898 potvrdila aj federálna vláda.
Santa Cruz (rieka)

Santa Cruz je rieka v argentínskej provincii Santa Cruz v Patagónii.
Pramení v ľadovcových jazerách Lago Viedma a Argentino, ležiacich v národnom parku Los Glaciares a ústi po pri Puerto Santa Cruz do Atlantického oceánu.
Rieka Santa Cruz má priemerný prietok okolo /s a je intenzívne využívaná na zavlažovanie a získavanie elektrickej energie.
Ceny WTA

Ceny WTA sa udeľujú tenistkám Ženskou tenisovou asociáciou (WTA) za najlepšie výsledky v konkrétnej sezóne.
Natasha Klauss

Natasha Klauss, celým menom "Natasha Alexandra Rastapkavicius Arrondo" (* 25. jún 1975, Barranquilla) je kolumbijská herečka litovského pôvodu.
Natasha Klauss je dcéra litovského Rusa a Kolumbijčanky, má sestru Tatianu. Klauss pôvodne túžila byť baletkou. Študovala na tanečnej škole, avšak rok pred dokončením štúdia si zranila koleno pri autohavárii, čím sa jej skončila kariéra v tanci. Natasha sa potom rozhodla vymeniť štúdium tanca za herectvo.
Svoju hereckú kariéru začala v televíznych seriáloch a hrách, kde hrala väčšinou malé postavy. V roku 2002 zobrazila lesbickú postavu Sandra Guzmán v telenovele "Odplata", za ktorú získala prestížne ocenenia. Klauss potom hrala po boku Michela Browna, Danny García, Paoly Rey, Maria Cimarra a Juana Alfonsa Baptistu v úspešnej telenovele "Skrytá vášeň", ktorá jej priniesla množstvo ocenení. V roku 2004 opäť hrala s Paolou Rey and Juanom Alfonsom Baptistom v telenovele "La mujer en el espejo".
V roku 2006 jej priniesla telenovela "" ďalšie ocenenie za najlepšiu zápornú rolu. V rokoch 2005 – 2007 hrala v seriáli "Decisiones". Objavila sa aj v telenovele "El Zorro: la espada y la rosa".
Natasha Klauss je vydatá tretíkrát. S prvým manželom, televíznym producentom Victorom Gómezom, má dcéru Isabellu. S druhým manželom, Marcelom Grecom, má dcéru Palomu. V roku 2022 sa vydala za Daniela Gómeza.
V telenovelách vysielaných na Slovensku ju dabovala Judita Bilá.
Endokrinne podmienená obezita

Endokrinne podmienená obezita je tučnota, ktorej príčinou je prevažne porucha alebo poruchy funkcie žliaz s vnútornou sekréciou. Najčastejšie ide o ochorenie štítnej žľazy – hypotyreózu, ochorenie nadobličiek – Cushingov syndróm alebo Cushingovu chorobu a ochorenie hypofýzy. Obezita sa spája aj so zníženou funkciou vaječníkov alebo semenníkov. 
V skutočnosti je príčina obezity, hlavne extrémnej – morbídnej obezity, ktorá má BMI nad 40 – len veľmi zriedka zapríčinená poruchami spomínaných žliaz s vnútornou sekréciou. Najčastejšie sa v populácii vyskytuje exogénna obezita, na ktorej sa podieľa v najpodstatnejšej miere nadmerný prísun stravy bohatej na živočíšne tuky, oligosacharidy a jednoduché cukry (sacharóza, fruktóza, glukóza) obsiahnuté v cukre, sladkostiach a v niektorých druhoch ovocia (napríklad jahody, maliny a hrozno). Nepomer medzi prísunom a výdajom energie má potom za následok priberanie na hmotnosti. Uplatňujú sa tu aj viaceré genetické predispozície, ktoré však nie sú až také rozhodujúce pri narastajúcom počte obéznych v populácii. 
Poruchy funkcie žliaz s vnútornou sekréciou sa uplatňujú ako bezprostredná príčina priberania na hmotnosti len u malého percenta obéznych ľudí a takmer nikdy nie sú príčinou morbídnej obezity.
"Znížená porucha funkcie štítnej žľazy" nebýva sprevádzaná obezitou, ale môže spôsobiť nepatrný nárast hmotnosti (málokedy viac ako ) a to len v prípade, že porucha funkcie štítnej žľazy je veľmi pokročilá. Oveľa častejšie sú v popredí tejto choroby iné príznaky: opuchy viečok, neskôr opuchy predkolení, suchosť kože, progredujúca únava, zmeny nálady, sklon k depresiám, ospalosť.
"Porucha nadobličiek" – zvýšená tvorba kortizolu môže byť sprevádzaná neúmerným priberaním na hmotnosti, ale sú prítomné i ďalšie sprievodné príznaky, ktoré sú pre toto ochorenie ďaleko príznačnejšie: atrofia koreňového svalstva, čiže svalstva v oblasti ramien a stehien a naopak hromadenie tuku vo viscerálnej (brušnej) oblasti. Veľmi často bývajú na bruchu ale aj v oblasti ramien a stehien strie, ktoré sú nápadne fialovej farby a sú vnorené pod úroveň kože. Sú prítomné kožné podliatiny, ktoré často splývajú na veľkých plochách – nazývajú sa ekchymózy. Okrem toho je hyperkortizolizmus v populácii veľmi zriedkavý. 
&lt;br&gt;Okrem týchto príznakov je pri tomto ochorení často prítomná cukrovka alebo porucha glukózovej tolerancie, zvýšené hladiny cholesterolu, triglyceridov ako aj vysoký krvný tlak. Tieto pridružené ochorenia často doprevádzajú práve exogénnu obezitu, ktorá je v populácii nepomerne častejšia. Po niekoľkých rokoch trvania ťažkej obezity sa objavujú tieto sprievodné ochorenia takmer pravidelne a to už aj vo vekovej kategórii 30 – 35 ročných a sú súčasťou prítomnosti metabolického syndrómu, pri ktorom je prítomný hyperinzulinizmus a vznik inzulínovej rezistencie. Postupnou redukciou hmotnosti však hladina inzulínu obvykle poklesne na normálne hodnoty, čo nasvedčuje tomu, že kľúčová je obezita a nie porucha pankreasu, ktorý nadmerne produkuje inzulín.
Ostatné endokrinne podmienené príčiny obezity už možno považovať za raritné.
San Marino Calcio

San Marino Calcio je sanmarínsky futbalový klub založený v najväčšom meste krajiny, Serravalle.
Klub bol založený v roku 1960 ako S.S. Serenissima ("Società Sportiva Serenissima"). V roku 1973 bol zlúčený s klubom S.S. Juvenes a bol aj premenovaný na A.C. San Marino ("Associazione Calcio San Marino"). Klub bol profesionálny a zaradili ho do talianskej ligy a odčlenil sa klub S.S. Juvenes, ktorý sa venoval neskôr iba amatérom. Aj teraz je klub profesionálnym a hrá Séria C2. Klubové farby sú modrá a biela.
Stadio Olimpico.
Na tomto 7-tisícovom štadióne hráva aj domáca reprezentácia.
Kvety Nikotínu

Kvety Nikotínu je slovenská alternatívna/indie rocková skupina z Komárna. Ich texty sú plné symbolizmu, nostalgie a melanchólie. Kompozícia skladieb je založená na minimalizme s dôrazom na expresionistický prejav. Väčšinu textov tvorí Ondrej Bagin, ktorý je zároveň vedúci, spevák a gitarista skupiny. Na bicie nástroje hrá Gabriel Szalai, ktorý vďaka inšpirácii v elektronickej hudbe dáva kapele minimalistický zvuk. Dominantným nástrojom a poznávacím znakom kapely sú najmä klávesy, na ktoré hrá Peter Soós. Kvety Nikotínu ako jedna z prvých kapiel začala s voľným zdieľaním svojich albumov na oficiálnych stránkach.
Biografia skupiny.
Traja aktéri tejto skupiny spolu hrali ešte pred jej vznikom, v amatérskych kapelách Psycho a D´Mess začiatkom deväťdesiatych rokov. Rané obdobie skupiny bolo ovplyvnené hudbou punk rock a grunge. Prvá pevná verzia kapely sa sformovala až v roku 1997. V tom istom roku nahrávajú prvý album "Ičnisinči". Druhý album, demo "Živá Voda", bol nahrávaný v pozmenenom zložení, keď po odchode Kataríny Nagyovej prichádza na post klávesistu Peter Soós. Skupinu nachádza v experimentálnom rozpoložení s tvorbou väčšinou popových skladieb s občasnými psychedelickými aranžmánmi. Tretí album, posledné vydané demo "Míľovým krokom", vytvorili členovia kapely v rovnakom zložení ako predchádzajúci.
V roku 2004 vychádza album "Vážky", ktorý obsahuje aj skladbu „Obaja“. O dva roky neskôr vydali album "Hnusné básne", ktorým zaujali širokú verejnosť a hudobných kritikov. Skladby z neho sa dostali na singel, ktorý bol súčasťou programu "Rádia FM". V roku 2009 nahrala skupina album "Letostepi" a skladby z neho sa dostali aj do repertoáru Rádia FM (najmä singel "Telefón").
Diskografia.
Raritné nahrávky a remixy.
Ďalšie rarity nájdete na stránke rarity.kvetynikotinu.sk
Lino Červar

Lino Červar (* 22. september 1950, Delići, Chorvátsko) je chorvátsky hádzanársky tréner a bývalý člen Chorvátskeho parlamentu.
Červar trénoval od roku 2002 do 2010 chorvátsku reprezentáciu mužov, s ktorou vyhral v roku 2004 Letné olympijské hry, v roku 2003 Majstrovstvá sveta, v 2005 a 2009 získal striebornú medailu za druhé miesto. Od leta roku 2009 aj macedónsky klub RK Metalurg Skoplje.
Michael Powell

Michael Powell alebo Mike Powell môže byť:
Michael Artin

Michael Artin (* 28. jún 1934, Hamburg, Nemecko) je americký matematik a profesor na Massachusetts Institute of Technology. Narodil sa v Hamburgu a vyrastal v Indiane. Po otcovi, Emilovi Artinovi, tiež významnom matematikovi, je čiastočný Armén a Rakúšan, po matke žid.
Študoval na Princetonskej a Harvardovej univerzite, jeho školiteľom na doktorandskom štúdiu bol Oscar Zariski. Zaoberá sa predovšetkým algebraickou geometriou, nekomutatívnou algebrou a príbuznými disciplínami.
Zoznam manželiek a manželov sicílskych panovníkov

Zoznam manželiek a manželov sicílskych panovníkov obsahuje mená žien, ktoré sa po sobáši s neapolským panovníkom stali kráľovnami. Nikdy však samostatne nevládli. Počas obdobia existencie Sicílskeho kráľovstva existoval iba jediný kráľovský manžel, a to Martin I. Sicílsky, manžel Márie Sicílskej, ktorá bola vládnucou kráľovnou. Až po smrti svojej manželky sa stal kráľom.
História Neapolského kráľovstva je úzko spojená s dejinami Sicílskeho kráľovstva. Do roku 1282 existovalo tzv. Kráľovstvo oboch Sicílií. Prvým kráľom Kráľovstva oboch Sicílií sa stal v roku 1130 Roger II. V roku 1282 sa pre veľké nepokoje v krajine za vlády Karola I. z Anjou kráľovstvo rozpadlo na dve časti. Sicílsky trón získal aragónsky kráľ Peter III. a Karolovi pripadlo Neapolské kráľovstvo. Kráľovstvo oboch Sicílií sa ešte obnovilo v rokoch 1816 – 1861 za vlády Ferdinanda I., ktorý v Neapolskom kráľovstve vládol ako Ferdinand IV. a v sicílskom ako Ferdinand III..
Anna Javorková

Anna Javorková (* 8. október 1952, Ružomberok) je slovenská herečka. Vyštudovala herectvo na VŠMU v Bratislave. Ako študentka pôsobila na scéne Slovenského národného divadla, v ktorom pôsobí aj v súčasnosti. Pedagogicky pôsobí na Cirkevnom konzervatóriu v Bratislave. Je výraznou predstaviteľkou dramatických postáv a charakterovo náročných úloh.
Ferrari Challenge

Ferrari Challenge je medzinárodný motoristický šampionát založený pre potreby majiteľov vozidiel Ferrari 348 Berlinetta v roku 1993, ktorí mali záujem o závodenie. Obsahuje tri oficiálne šampionáty (jeden v USA a dva v Európe). Jazdí sa na identických modeloch značky Ferrari. Dnes sa používa súčasný model značky Ferrari F 430 Challenge. V seriáli Ferrari Chalenge pôsobí aj slovenský pretekár Ján Daniš.
Série.
Obe Európske série sa delia na dve triedy, triedu s profesionálnymi jazdcami (Trofeo Pirelli class) a amatérsku "džentlmenskú" (Copa Shell class), americká séria má len jednu triedu.
Vozidlá.
Ferrari Challenge používa bežný model auta vyrobený pre cestné použitie, modifikovaný o bezpečnostné prvky. Kvôli zníženiu hmotnosti nepoužíva nič z komfortnej výbavy. V roku 1993 sa začínalo jazdiť s Ferrari 348 Berlinetta, nasledovaný modelom Ferrari 355 Berlinetta a v roku 2000 Ferrari 360 Modena. Ferrari 360CS (Challenge Stradale) bol prvý pretekársky model predávaný pre použitie na verejných komunikáciách.
F430 Challenge vstúpil na scénu v roku 2006. Na tomto modeli boli prvýkrát použité carbon-keramické brzdové kotúče a výkon vzrástol o 80 koní oproti predchodcovi 360CS, čo posunulo F430 Challenge bližšie ku modelu F 430 GT2 používanom v American Le Mans Series, Le Mans Series, FIA GT Championship a 24 Hours of Le Mans.
Médiá.
V rokoch 1999 a 2009 vznikli videohry inšpirované šampionátom Ferrari Challenge.
Čaturanga

Čaturanga je dosková hra pochádzajúca z Indie. Je prvotnou formou šachu a predchodcom všetkých šachových hier, ako sú šógi, makruk, alebo čínsky šach. Vynechaním kocky a úpravou hry pre dvoch hráčov vznikla hra šatrandž, ktorá prešla ešte dlhým vývojom, než sa z nej stal šach v takej podobe, ako ho poznáme dnes. Čaturanga vznikla približne v 6. storočí. V tejto hre sa zrkadlilo zloženie vtedajšieho indického vojska. Výsledok boja bol ovplyvňovaný náhodou, lebo ťahy sa určovali hádzaním kociek.
Sukorady

Sukorady môžu byť: